Document ID: 31998R2140

KOMISSION ASETUS (EY) N:o 2140/98,
annettu 6 päivänä lokakuuta 1998,
tislattujen alkoholijuomien määritelmää, kuvausta ja esittelyä koskevista yksityiskohtaisista täytäntöönpanosäännöistä annetun asetuksen (ETY) N:o 1014/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan,
sekä katsoo, että
komission asetuksessa (ETY) N:o 1014/90 (2), sellaisena kuin se on viimeksi muutettuna asetuksella (EY) N:o 2523/97 (3), vahvistetaan tislattujen alkoholijuomien määritelmän, kuvauksen ja esittelyn yksityiskohtaiset soveltamista koskevat säännöt; jotta perinteistä "Bierbrand"- tai "Eau de vie de bière" -juomaa, jota on kansallisten perinteiden mukaan joko makeutettu tai ei, suojeltaisiin epäterveeltä kilpailulta ja kyseisen juoman laatu pidettäisiin korkealla tasolla, on syytä varata kyseinen ilmaisu tämän asetuksen liitteessä määritellylle tislatulle alkoholijuomalle, ja
tässä asetuksessa säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1014/90 seuraavasti:
Lisätään liitteeseen 13 kohta seuraavasti:
"13. Bierbrand tai eau-de-vie de bière: tislattu alkoholijuoma,
- joka on saatu yksinomaan tislaamalla suoraan tuoreesta oluesta, jonka alkoholipitoisuus on alle 86 tilavuusprosenttia, siten, että saadun tisleen aistinvaraiset ominaispiirteet vastaavat oluelle vahvistettuja ominaisuuksia,
- jonka alkoholipitoisuus on vähintään 38 tilavuusprosenttia, jotta se voidaan toimittaa nautittavaksi yhteisöön."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä lokakuuta 1998.

Labels: 7
3
17